**Tuomasvastuuryhmän kokous 19.5. klo 17-19.30 Emmaus**

Paikalla: Meri Ala-Kokko (etä), Kirsti Ahonen (etä), ~~Hannu Hahto,~~ Kaija Jääskeläinen, Anne Karhola (pj), Kalle Mäki (siht), Päivi Mäki-Jokela, Sari Papunen (etä), Aarne Plukka, Anne Vehmas, ~~Antti Järvelä,~~ Timo Saarinen, ~~Jouni Siirtola~~ ja ~~Mikko Wirtanen~~.

**Hartaus: Kaija Jääskeläinen**

**Tarjoilut: Kalle Mäki** (ei ollut huomannut olevansa vastuussa tarjoilusta, lupasi ensi kerralla vastata)

1. **Mitä kuuluu? Lyhyt kierros.**

Meri avasi etänä kokouksen klo 17.05. Paikan päällä Anne Karhola johti puhetta.

Sihteeriksi valittiin Kalle Mäki

Kaija Jääskeläinen piti alkuhartauden. Kuulimme rukouspäivien historiasta ja nykypäivästä. 2004 rukouspäivien määrittäminen siirtyi kirkolle itselleen, siihen saakka niitä vietettiin valtioneuvoston päätöksellä. Kirkkovuodesta nousi päivän teksti:

”Minä anna teille uuden käskyn: rakastakaa toisianne. Niin kuin minä olen rakastanut teitä, rakastakaa tekin toinen toisianne” Joh 13:34. Tässä hengessä Kaija johdatti meidät yhteiseen rukoukseen. Lauloimme Tuomaslaulun nr 1, ”Turhaan ette tänne tulleet”.

1. **Komeronhoitajien kuulumiset aluefoorumista**

Aleksanterin kirkon edessä olevan vitriinin eli ulkoalttarin sisällöstä keskusteltiin Aleksanterin kirkon aluefoorumissa. Rakentajiksi ollaan kysymässä mukaan kouluja ja heiltä toivotaan yhdyshenkilöitä Sami Uusi-Rauvan toimesta. Aleksanterin kirkon budjettiin varataan 500 € vitriinin eli ulkoalttarin rakentamiseen. Otman kyselee vitriinin kunnostamisesta, sillä pohjalla on likaa. On vähän auki, ketkä pastorit tulevat vastaamaan Pyynikin alueen/ Aleksanterin kirkon toiminnasta.

Tuomasmessusta 15.5. asioita:

Keskusteltiin viime Tuomasmessusta ja Tuomasjatkoilla esiin tulleesta palautteesta, joka oli osin kriittistä. Sinänsä kokonaispalaute messusta itsestään oli myönteistä. Tuomaspappi Meri oli toiminut tuomiorovastin ohjeiden mukaisesti. Messu oli 1½ t, mistä kiitosta.

1. **Tapahtumien yön messu 4.8. (Timo)**

Messu on ajateltu pitää iskelmätyyppisenä messuna. Teemana on toivon messu. Anne Karhola ja Timo Saarinen laittavat messun tarvittaessa kokoon, nyt kokoajaksi on lupautunut Antti Järvinen, mutta on epävarmaa, miten hän pystyy ottamaan vastuuta. Artistivierasta ei vielä ole, Meri on liturgi. Saarnaajaksi kysytään Olli Viljakainen. Tuomaorkesteri vastaa musiikista.

Ensi vuodelle Arja Koriseva ja Diandra ovat käytettävissä tapahtumien yön messuun.

1. **Toimintaohje ja toiminta-taloussuunnitelma vuodelle 2023 (liite)**

Suunnitteluryhmä on työstänyt toiminta- ja taloussuunnitelman luonnoksen hyväksyttäväksi.

Todettiin, että ensi vuodelle ei ole tapahtumien yön Tuomasmessuun erillistä varausta, vaan oletettavasti yhtymän kehitystyöltä tuleen entiseen tapaan tuki.

Toimintaohje on kesken. Kalle sai tehtäväksi katsoa, mitä tarkennuksia siihen oli aikanaan tuoreeltaan toivottu ja laittaa koko vastuuryhmälle sähköpostilla keskusteltavaksi ennen Tuomasväen kokousta.

Päätösesitys: Toiminta- ja taloussuunnitelma hyväksytään

Päätös: Hyväksyttiin toiminta- ja taloussuunnitelma sellaisenaan ehdotettavaksi Tuomasväen kokoukselle.

1. **Suunnitteluryhmän muut kuulumiset ja ehdotukset**

Suunnitteluryhmässä pohdittua:

Talousarvioon liittyen pohdittiin mm. seurakuntien vapaaehtoisrekisteristä mahdollisesti koituvia kustannuksia Tuomasmessulle, arvioitiin että erillisessä rahastossa vielä olevaa noin 8000 euron varaa voitaisiin tähän tarvittaessa käyttää.

Viime vuonna kerätyt tuotot tuomas-tavaroiden myynnistä käytettävissä tänä vuonna.

Vastuuryhmässä todettiin, että yritetään saada rahat siirrettyä ensi vuodelle matkaan Tuomastapahtumaan Helsinkiin.

Tuomasmessulla on yksi suurimpia yksittäisiä toimintabudjetteja. Sen toiminta on kuitenkin kaikkia seurakuntia palvelevaa toimintaa.

Kukat, kynttilät ja ehtoollistarvikkeet: tätä nostettiin 700 euroon, koska äskettäin ehtoollispikareita vaurioitunut levyllinen, lisäksi tästä pitäisi saada Savi-Sepolle tilaus ennen kuin hän lopettaa alalla.

Vuodelle 2023 on suunniteltu messujen päivämääriksi 22.1., 12.2., 22.2., 26.3., 10.4., 23.4., 18.5., 11.6., 23.6., 10.8., 3.9., 1.10., 29.10., 19.11., 3.12. ja 31.12 eli 16 messua. Merkittiin vietettäväksi 15-16 messua.

Keskusteltiin messun alkamisajankohdasta. Klo 17 on ollut pari vuotta käytössä, järjestetään kysely sen sopivuudesta.

Vastuuryhmässä keskusteltiin Tuomasmessun alkamisajankohdasta, mutta päätös asiasta siirrettiin myöhemmäksi.

Tuomasmessun videointi on siirtynyt oman Youtube-kanavan alle Aleksanterin kirkon kanavalta, pohdittiin, onko tästä kustannusarvioon tulevia kustannuksia.

1. **Diakoniatiimi?**

Tuomailla on aiemmin ollut diakoniatiimi. Perustaisimmeko ryhmän uudelleen? Löytyisikö halukkaita ihmisiä tähän mukaan ryhmää ideoimaan ja toteuttamaan. Ryhmän painopiste olisi auttamistempauksissa. Kaisu-Leena Taulu on valmis toimimaan yhteyshenkilönä Tuomiokirkkoseurakunnan diakoniatiimiin, jos näin halutaan. Dyvistä Ville Aalo on vastannut, ettei Dyvin diakonit ota erillisiä ryhmiä hoitaakseen, mutta yhteistyö on tervetullutta.

Päätös: Perustetaan diakoniatiimi, kun siihen löytyy mukaan ihmisiä.

1. **Tuomasväen kokous**

Tuomasväen kokouksessa valitaan uusi vastuuryhmä. Ketkä vanhasta vastuuryhmästä ovat jatkamassa ja onko tiedossa uusia kiinnostuneita?

**Päätös:**

Esitetään seuraavia:

Jarmo Lehtinen, joka onkiinnostunut vastuuryhmään tulemisesta

Päivi Katko, emännät esittävät häntä vastuuryhmään

Kirsti Ahonen, Anne Karhola, Kalle Mäki, Sari Papunen, Aarne Plukka, Anne Vehmas, Timo Saarinen.

Tietoa jatkosta ei ole: Antti Järvelä. Sihteeriä ei liioin vielä ole tiedossa. Leena Lampelaa mahdollisesti kysytään.

1. **Valitaan Tuomasmessulle sähköpostin ja Teams –palvelun tarjoaja**

Vain yksi tarjous on nyt tullut, tarjoaja Nettis. Tarjous on liitteenä.

Kustannus on tälle vuodelle noin 320 €, avaus maksaa nyt. Saadaan yksi sähköpostiosoite ja Teams. Vuosikustannus on noin 120 €.

Ehdotus että otetaan tullut tarjous (Liite)

Päätös: Siirrettiin päätös Nettis-firman tarjouksesta syksyyn.

1. **Käsikirja**

Tuomasmessun käsikirjaa ollaan päivittämässä. Komeronhoitajat ehdottavat, että se olisi suppeampi kuin nykyisin pitkä ohje. Yksityiskohtaiset ohjeet voisi tallentaa jonnekin muualle. Käsikirjan ohjeistuksen tulisi olla selkeä, yksinkertainen ja yhteneväinen. Komeronhoitajat ovat valmiita lyhentämään omia tekstejään liittyen esirukoukseen ja alttarinrakennukseen. Mikä on vastuuryhmän näkemys asiasta? Keskustelu käsikirjan tarkoituksesta, sisällön periaatteista ja tyylistä.

* Keskusteltiin käsikirjan rakenteesta. Nykyisen pohjalta lähdetään täsmentämään jäsentelyä ja väliotsikointia. Poistetaan toistoja ja tiivistetään tekstiä. Yhdenmukaistetaan tekstiä.
* Jokaisessa tehtävässä selvästi, mitä on tehtävä. Perusteluja, miksi jotkut asiat on todettu hyväksi tehdä tietyllä tavalla.
* Alkuun esille, miten Tuomasmessu on yhteistä tekemistä.

Päätös: Jatketaan päivittämistä, joka on vasta alkamassa. Täsmennetään jäsentelyä ja väliotsikointia, tiivistetään ja ajantasaistetaan. Anne Vehmas hahmottaa käsikirjan jäsennyksen uudistuksen. Kalle voi tukea. Ensi syksyn alkuun tavoitellaan uutta tekstiä. Ajatuksena jatkuva päivittäminen.

1. **Syksyn tuomasillat**

Tiedoksi:

Syksyn 2022 tuomasillat maanantaisin klo 18-20 Kryptassa, kahvitus klo 17.30 alkaen

Teema – Taide uskoa syventämässä

•  26.9.2022     Annukka Laine, kuvataide

• 17.10.2022  Miikka Anttila, musiikki (väitöskirja musiikista)

• 14.11.2022   Anna-Mari Kaskinen, runous

 Kirkon juhlat toukokuussa

päätös: Hyväksyttiin tuomasillat esityksen mukaisesti.

1. **Kirkon juhlat toukokuussa 26.-28.5.2023**

Tiedoksi:

Tietojen tarkennuttua kirkon juhlista Tuomasmessu ei mahdu juhlien aikaan Aleksanterin kirkkoon.

Aleksanterin kirkkoon ollaan kaavailemassa koko juhlien viikonlopuksi monimuotoisen spiritualiteetin keskusta. Kirkolle on tulossa todella mielenkiintoista ohjelmaa ja kryptaan keskusteluja, kirkkoon erilaisia hartauksia ja hengellisiä harjoituksia tasatunnein ja kappeliin rakennetaan hiljentymistila. Päiville on tulossa hyviä ja mielenkiintoisia vieraita. Tarkoitus on keskittyä uudenlaisiin hengellisiin harjoituksiin, katsoa kohti tulevaisuutta. Osa niistä on tietenkin vanhan löytämistä kuten ikonit, pyhiinvaellus, meditaatio jne. Tuomaat ovat lupautuneet auttamaan kirkon koristelusta ja hiljaisuuden kappelin rakentamisesta. Mukana tapahtumassa on mm. Pipliaseura erilaisine uusine raamattutyöskentelyineen, pyhiinvaellus, godfulness, Pekka Y Hiltunen, hiljaisuuden ystävät jne. Myös uusien hengellisten kirjojen esittelyä ja kirjailijavieraita on luvassa. Tuomaspappi näkee, että on tärkeää, että tuomaat saisivat osallistua kirkon juhliin vapaasti, minne haluavat, tulla ravituksi ja saada itselleen ja yhteisölleen myös rakennusaineita ja hengellisiä virikkeitä. Eli ei sidota omia voimia tässä viikonlopussa messuun.

Muuten juhlien ajaksi keskustorille tulee lava ja paljon ohjelmaa. Sunnuntaina siellä on iso messu, joka myös televisioidaan.

Päätös: Siirretään toukokuun 2023 Tuomasmessu takaisin helatorstaille.

1. **Vuosikellon tsekkaus** (liite)

Todettiin tuomasvuosikellon päivitystilanne. Liitteenä kokouskutsussa oli vanha versio tuomasvuosikellosta.

Tuomasmessun oma musiikkiryhmä vastaa ensi syksynä niistä illoista, joissa ei vielä ole musiikkiryhmää.

Ensimmäinen uuden vastuuryhmän kokous olisi sellainen, jossa sekä väistyvän että aloittavan vastuuryhmän jäsenet ovat yhdessä koolla ajatuksella ”saattaen vaihdettava” jonakin arki-iltana.

Päivitetty tuomasvuosikello liitteenä.

1. **Taloustilann**e (liite)

Todettiin erillisen liitteen mukainen taloustilanne. Budjetissa on pysytty.

1. **Muut asiat:**

Keskusteltiin Tuomasmessun näkyvyydestä.

Todettiin kaksi uutta halukasta ehtoollisavustajaksi

1. **Kokouksen päätös**

Pj. päätti kokouksen klo 19.30.

Meri siunasi Herran siunauksella vastuuryhmän.

 Kalle Mäki

 sihteeri